Държавен вестник, бр. 9, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  9
Чл. 50. Служителите, осъществяващи ох-
раната на задържани лица, не допускат нару-
шаването на системата за физическа защита 
на задържаните лица, придобиването от тях 
на вещи и осъществяването на нерегламен-
тирани контакти, които са предпоставка за 
възникване на кризисни ситуации. 
Раздел VI
Ред за достъп до помещенията за настаня-
ване на задържани лица и предоставяне на 
информация за задържаните лица
Чл. 51. За извършване на служебна про-
верка по заповед относно действия на задър-
жано лице и/или на служители на МВР се 
предоставя за ползване цялата информация, 
свързана с неговото задържане и пребиваване 
в структурата на МВР. 
Чл. 52. При необходимост от осигуряване 
на допълнителна информация за задържаното 
лице за нуждите на органи на съдебната власт 
могат да се изготвят справки или предоставят 
копия от служебната документация, водена в 
структурите на МВР. 
Чл. 53. (1) Право на достъп и осъществя-
ване на контрол за спазване на човешките 
права, реда и режима в помещенията за нас-
таняване на задържани лица в структурите на 
МВР имат представители на международни 
и неправителствени организации, свързани 
с тази дейност и упълномощени съгласно 
международните ангажименти на Република 
България или от съответните компетентни 
национални институции.
(2) Достъпът до помещенията за наста-
няване на задържани лица в структурите на 
МВР се осигурява на международни експерти, 
които могат да ги посещават по силата на 
международни договори и конвенции, ратифи-
цирани от Република България. В тези случаи 
се спазват изискванията на съответния акт.
(3) Достъп без предизвестие по всяко време 
до помещенията за настаняване на задържани 
лица в структурите на МВР се осигурява на 
омбудсмана във връзка с изпълнение на пра-
вомощията му като Национален превантивен 
механизъм по Закона за омбудсмана.
(4) Режимът на достъп на представители 
на неправителствени организации и други 
органи и институции, осъществяващи граж-
дански контрол върху дейността на МВР, с 
изключение на достъпа по ал. 3, е предвари-
телноуведомителен по реда за пропускателния 
режим в МВР.
(5) Посещения и проверки, извършени 
по ал. 1, 2, 3 и 4, се отразяват в книгата за 
инспекции (приложение № 5). 
Чл. 54. (1) Директорите на Главна ди-
рекция „Криминална полиция“ (ГДКП), 
Главна дирекция „Охранителна полиция“ 
(ГДОП), Главна дирекция „Гранична поли-
ция“ (ГДГП), областни дирекции на Минис-
терството на вътрешните работи (ОДМВР) 
и дирекция „Сигурност на Министерството 
на вътрешните работи“ (ДСМВР) уреждат 
условията за осъществяване на гражданско 
наблюдение над помещенията за настаняване 
на задържани лица на определена територия 
от независими граждански наблюдатели. 
(2) Условията за извършване на гражданско 
наблюдение се уреждат чрез споразумение 
между ГДКП, ГДОП, ГДГП, ОДМВР, ДСМВР 
и съответната организация с нестопанска 
цел, която осигурява администрирането на 
наблюдението и обобщаването на резултатите.
(3) Споразумението задължително урежда 
процедури за осигуряване на: 
1. системност на наблюдението; 
2. подбор на доброволци; 
3. независимост на доброволците; 
4. минимална предварителна подготовка 
на доброволците. 
Чл. 55. Гражданските наблюдатели могат 
да бъдат лица, които отговарят на следните 
изисквания: 
1. да са български граждани, навършили 
18 години, които не са поставени под пълно 
или ограничено запрещение; 
2. да са уважавани членове на местната 
общност; 
3. да не са свързани лица по смисъла на 
§ 1 от Търговския закон с администратора на 
проекта или с друг граждански наблюдател; 
4. да не са осъждани за престъпление от 
общ характер и срещу тях да не е образувано 
наказателно производство; 
5. да не страдат от психически заболявания; 
6. да не са служители на МВР. 
Чл. 56. Информацията за задържаните 
лица в структурите на МВР се предоставя 
на средствата за масово осведомяване след 
съгласуване с длъжностното лице, което пря-
ко работи или ръководи работата с лицето, 
като не се възпрепятства разследването и се 
спазват изискванията за правата на задър-
жаното лице, НПК, Законът за защита на 
класифицираната информация и Законът за 
защита на личните данни. 
Чл. 57. (1) Във връзка с работата по кон-
кретен случай могат да бъдат въвеждани 
ограничения по отношение на кръга от слу-
жители, които ще разполагат с информация 
за задържаното лице, или да не се подава 
информация в средствата за масово осведо-
мяване по преценка на длъжностното лице, 
което ръководи работата със задържания. 
(2) В изключителни случаи, при които 
е необходимо да се осигури анонимността 
на задържаното лице при придвижване на 
публично място, му се поставя временно 
маска или друго средство за гарантиране на 
анонимност.